SIRI เซ็ง! กำไร Q2 หด 31% มาที่ 622.34 ลบ. แจกปันผล 0.04 บ./หุ้น XD 25 ส.ค.นี้
SIRI เซ็ง! กำไร Q2/59 หด 31% มาที่ 622.34 ลบ. จากปีก่อน 901.26 ลบ. หลังรายได้ขายโครงการลดลง ขณะที่ช่วง 6 เดือนแรกมีกำไร 1.18 พันลบ. ลดลง 18% จาก 1.44 เมื่อปีก่อน ประกาศแจกปันผล 0.04 บ./หุ้น XD 25 ส.ค.59 กำหนดจ่าย 9 ก.ย.นี้
15 ส.ค. 2559

บริษัท แสนสิริ จำกัด (มหาชน) หรือ SIRI รายงานผลการดำเนินงานไตรมาส 2/59 สิ้นสุดวันที่ 30 มิ.ย.59 (รวมบริษัทย่อย) มีกำไรสุทธิ 622.34 ล้านบาท หรือมีกำไรสุทธิ 0.043 บาทต่อหุ้น ลดลง 31% จากช่วงเดียวกันของปีก่อนที่มีกำไรสุทธิ 901.26 ล้านบาท หรือมีกำไรสุทธิ 0.063 บาทต่อหุ้น
โดยผลการดำเนินงานในไตรมาสดังกล่าวที่ลดลงเนื่องจากบริษัทมีรายรับรวมทั้งสิ้น 8.24 พันล้านบาท ลดลงร้อยละ 19 จากจำนวน 1.02 หมื่นล้านบาท เป็นผลมาจากการลดลงของรายได้จากการขายโครงการที่ลดลง
อย่างไรก็ตาม ผลการดำเนินงานช่วง 6 เดือนแรกมีกำไรสุทธิ 1.18 พันล้านบาท หรือ0.082 บาทต่อหุ้น ลดลง 18% จากช่วงเดียวกันของปีก่อนที่มีกำไรสุทธิ 1.44 พันล้านบาท หรือ0.101 บาทต่อหุ้น
นอกจากนี้บริษัทได้ประกาศจ่ายปันผลงวดดำเนินงานวันที่ 1 ม.ค. 2559 ถึงวันที่ 30 มิ.ย. 2559  เป็นเงินสดจำนวน 0.04บาทต่อหุ้น โดยจะขึ้นเครื่องหมาย XD ไม่ได้รับสิทธิปันผลในวันที่ 25 ส.ค. 2559 และกำหนดจ่ายเงินปันผลในวันที่ 9 ก.ย. 2559